În 2010, și-a tatuat numele Elenei, o fată cu care a început o relație la telefon când era deja după gratii. Spune că s-a îndrăgostit de ea rău de tot, chiar dacă era însurat. Ca să îi dovedească că o iubește, s-au tatuat în același timp. Ea în libertate, la un salon, el după gratii, într-o celulă. Ea și-a tatuat pe sân numele lui, el pe umăr, pe al ei. În perioada aia, soția lui avea interdicție șase luni să vină în vizită, pentru că fusese prinsă cu un încărcător în geantă. După șase luni, când l-a văzut cu tatuajul, i-a făcut scandal, așa că Marius a acoperit-o pe Elena cu Blonda (cum i spune nevestei lui).